b'\n_START_ARTICLE_\nKantelacija (geometrija)\n_START_PARAGRAPH_\nKantel\xc3\xa1cija je v geometriji postopek, ki odre\xc5\xbee pravilne politope na njihovih robovih ali ogli\xc5\xa1\xc4\x8dih in pri tem nastanejo nove facete tam, kjer je prej bil rob ali ogli\xc5\xa1\xc4\x8de._NEWLINE_Ta postopek se lahko uporabi tudi za pravilna tlakovanja in za satovje._NEWLINE_Kantelacijo lahko prika\xc5\xbeemo s Schl\xc3\xa4flijevim simbolom t0,2{p,q,...}._NEWLINE_Za poliedre postopek kantelacije nudi neposredno zaporedje od pravilnega poliedra do njegovega duala._NEWLINE_Postopek kantelacije pri poliedrih in tlakovanjih imenujemo tudi raz\xc5\xa1iritev oziroma raztegnitev._NEWLINE_Na naslednji sliki je prikazano zaporedje kantelacij med kocko in oktaedrom._NEWLINE_Za vi\xc5\xa1je razse\xc5\xbene politope lahko z neposrednim zaporedjem kantelacij preidemo od pravilnega politopa do njegove dvojno kantelirane (bikantelirane) oblike. Tako je kubooktaeder kantelirana oblika tetraedra._NEWLINE_Izraz je skoval Harold Scott MacDonald Coxeter (1907 \xe2\x80\x93 2003). (v angle\xc5\xa1\xc4\x8dini)'